स्वास्थ्य एवं परिवार कल्याण मंत्रालय
महाराष्ट्र, केरल, पंजाब, कर्नाटक, गुजरात और तमिलनाडु में प्रतिदिन कोरोना मामलों में लगातार बढ़ोतरी जारी है
कोरोना मामलों में बढ़ोतरी वाले राज्यों/केन्द्रशासित प्रदेशों में नियंत्रण और प्रबंधन के लिए केन्द्र सरकार मदद कर रही है
महाराष्ट्र, केरल, पंजाब, कर्नाटक, गुजरात और तमिलनाडु में प्रतिदिन कोरोना मामलों में बढ़ोतरी हो रही है और पिछले 24 घंटों में जो नये मामले सामने आए हैं, उनमें इनका समग्र योगदान 86.25 प्रतिशत है।
पिछले 24 घंटों में 18,599 नये मामले दर्ज किये गए हैं।
महाराष्ट्र में दैनिक आधार पर सबसे अधिक 11,141 नये मामले दर्ज किये गये हैं और इसके पश्चात केरल में 2,100 तथा पंजाब में 1,043 नये मामले दर्ज हुए।
कोरोना मामलों में बढ़ोतरी वाले राज्यों/केन्द्रशासित प्रदेशों में नियंत्रण एवं प्रबंधन के लिए केन्द्र सरकार नियमित आधार पर उच्चस्तरीय समीक्षा बैठकें आयोजित कर रही है। जिन राज्यों एवं केन्द्रशासित प्रदेशों में कोरोना के सक्रिय मामलों का अधिकतम केस लोड और जहां प्रतिदिन अधिक मामले देखे जा रहे हैं, उनके नियंत्रण के लिए स्वास्थ्य सचिव साप्ताहिक समीक्षा बैठकों में जानकारी ले रहे हैं।
हाल ही में केन्द्र सरकार ने महाराष्ट्र और पंजाब में कोरोना मामलों में बढ़ोतरी को देखते हुए उच्चस्तरीय जन स्वास्थ्य टीमों को इन राज्यों में भेजा है।
केन्द्र सरकार महाराष्ट्र, केरल, चंडीगढ़, मध्य प्रदेश, गुजरात, पंजाब, कर्नाटक, तमिलनाडु, पश्चिम बंगाल और जम्मू-कश्मीर में पहले हीउच्चस्तरीय टीमों को भेज चुकी है। इन राज्यों में कोरोना मामलों में हाल ही में बढ़ोतरी दर्ज की गई थी। ये केन्द्रीय टीमें राज्यों एवं केन्द्रशासित प्रदेशों के अधिकारियों के साथ संवाद कर कोरोना नियंत्रण एवं इसके प्रबंधन में आने वाली चुनौतियों के बारे में जानकारी लेती हैं, ताकि इस दिशा में किये जा रहे प्रयासों में आ रहे अवरोधों को दूर किया जा सके।
8 राज्यों में दैनिक आधार पर कोरोना मामलों में बढ़ोतरी देखी जा रही है।
भारत में आज कोरोना के कुल सक्रिय मामले  1,88,747 हैं और भारत में इस समय सक्रिय मामले देश के कुल पॉजिटिव मामलों का 1.68 प्रतिशत है।
देश में अब तक किये गए कोरोना जांच परीक्षणों की कुल संख्या 22 करोड़ से अधिक  हो गई है और राष्ट्रीय आधार पर समग्र पॉजिटिविटी दर 5.06 प्रतिशत है।
8 राज्यों/केन्द्रशासित प्रदेशों की साप्ताहिक पॉजिटिविटी दर राष्ट्रीय औसत  से अधिक है और महाराष्ट्र में साप्ताहिक पॉजिटिव दर सबसे अधिक 11.13 प्रतिशत है।
आज सुबह 7 बजे तक प्राप्त अनंतिम रिपोर्ट के अनुसार देश में 3,76,633 सत्रों के जरिये 2.09 करोड़  वैक्सीन के डोज लोगों को दिए जा चुके हैं।
इनमें 69,85,911एचसीडब्ल्यू , 35,47,548 एचसीडब्ल्यू , 66,09,537 एफएलडब्ल्यू  और 2,13,559 एफएलडब्ल्यू , 45 वर्ष से अधिक आयु के गंभीर रोगों से ग्रस्त 4,80,661 लाभार्थी  और 60 वर्ष से अधिक आयु वाले 31,51,794 लाभार्थियों को दी गई डोज शामिल हैं।
|
|
स्वास्थ्यकर्मी
|
|
एफएलडब्ल्यू
|
|
45 से 60 वर्ष के कम गंभीर बीमार लाभार्थी
|
|
60 वर्ष के अधिक आयु के लाभार्थी
|
|
कुल
|
|
पहली डोज
|
|
दूसरी डोज
|
|
पहली डोज
|
|
दूसरी डोज
|
|
पहली डोज
|
|
पहली डोज
|
|
69,85,911
|
|
35,47,548
|
|
66,09,537
|
|
2,13,559
|
|
4,80,661
|
|
31,51,794
|
|
2,09,89,010
पिछले 24 घंटों में कोविड से 97 लोगों की मौत हुईं है।
87.63प्रतिशत मौत के नए मामले सात राज्यों से संबंधित हैं। महाराष्ट्र में सबसे ज्यादा 38मरीजों की मौत हुईं। इसके बाद पंजाब में कल 17 और केरल में 13लोगों की मौत हुई है।
18 राज्यों/ केंद्र शासित प्रदेशों में पिछले 24 घंटों में कोविड-19 से किसी भी व्यक्ति की मौत की सूचना नहीं मिली है। इन राज्यों/केंद्र शासित प्रदेशों मेंअंडमान निकोबार द्वीप समूह, अरुणाचल प्रदेश, असम, चंडीगढ़, दमण और दीव, दादरा और नागर हवेली, गोवा, हरियाणा, हिमाचल प्रदेश, लद्दाख, मणिपुर, मेघालय, मिजोरम, नगालैंड, ओडिशा, पुदुचेरी, राजस्थान,सिक्किम और त्रिपुरा शामिल हैं।